कप्तान संगकारा 12वें ओवर में स्टेन का शिकार हुए जिनका कैच डीप स्क्वेयर लेग में कैलिस ने लपका। संगकारा ने 27 गेंद की पारी में आठ चौके लगाये। सात मैचों में सिर्फ 101 रन बनाने के कारण आलोचना झेल रहे युवराज ने बोपारा के साथ चौथे विकेट के लिये सिर्फ 39 गेंद में 65 रन जोड़े। शानदार फार्म में दिख रहे युवराज ने कुंबले और कैलिस को एक एक छक्का भी लगाया। ऐसा लग रहा था कि पिछली तमाम पारियों की नाकामी का गम वह आज दूर कर लेंगे लेकिन 18वें ओवर में वह पवेलियन लौट गए।